**КОМИ РЕСПУБЛИКАЛӦН ОЛАНПАС**

**Бӧрйысян оланпастэчас юкӧнын Коми Республикаса ӧткымын оланпастэчас актӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2017 вося лӧддза-номъя тӧлысь 22 лунӧ

**1 статья.** Пыртны “Коми Республикаын бӧрйысьӧмъяс да референдумъяс йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2010, 36 №, 839 ст.; 44 №, 1012 ст.; 2011, 23 №, 605 ст.; 50 №, 1483 ст.; 2012, 21 №, 477 ст.; 34 №, 785 ст.; 71 №, 1838 ст.; 2013, 18 №, 373 ст.; 32 №, 596 ст.; 2014, 9 №, 112 ст.; 13 №, 208 ст.; 16 №, 292 ст.; 27 №, 526 ст.; 35 №, 722 ст.; 2015, 8 №, 94 ст.; 26 №, 365 ст.; 2016, 1 №, 3 ст.; 6 №, 78 ст.; 10 №, 118 ст.; 20 №, 301 ст.) татшӧм вежсьӧмъяс:

1. 58 статьялысь 9 юкӧнса коймӧд сёрникузя гижны тадзи: “Бюллетеньяссӧ, открепительнӧй эскӧданпасъяссӧ, торъя пасъяссӧ (маркаяссӧ), мыйӧн вӧдитчӧны мукӧд бӧрйысьӧм, референдум нуӧдігӧн, ньӧбӧ лӧсялана бӧрйысьӧмъяс, референдум котыртысь комиссия либӧ ньӧбӧны сылӧн помшуӧм серти улынджык сулалысь комиссияяс Россия Федерацияса гражданскӧй кодекс серти.”.

2. 77 статьялысь 30 юкӧнса коймӧд сёрникузя гижны тадзи: “Сёрнигижӧдлысь мӧд экземплярсӧ тайӧ Оланпасӧн урчитӧм бӧрйысян документацияӧн, референдумлӧн документацияӧн ӧттшӧтш, бюллетеньяс, сӧвещательнӧй гӧлӧс инӧда участокса комиссияӧ пырысьяслысь, Федеральнӧй оланпаслӧн 30 статьяса 3 пунктын индӧм мукӧд мортлысь лыддьӧгъяс пыртӧмӧн, а сідзжӧ участокса комиссиялысь печатьсӧ сетӧны вылынджык сулалысь комиссияӧ видзӧм вылӧ.”.

Коми Республикаса Юралысь С.А. Гапликов

Сыктывкар

2017 вося лӧддза-номъя тӧлысь 26 лун

55-РЗ №